Consulta l'agenda cultural Març-Abril 2016
30 de abril de 2016 23:00

El 27 de març se celebra anualment el Dia Mundial del Teatre. Els qui estimem les arts escèniques sentim la necessitat de commemorar una activitat que va més enllà de l'escenari, la representació d'emocions i sentiments són el reflex d'una societat que avança junts als seus protagonistes. A l'Eliana avancem cap a la representació d'una àmplia varietat cultural tots els mesos, fidelitzant a un públic local altament exigent i coneixedor d'una màxima “en la varietat està el gust”.

Alçarem el teló de l'Auditori Municipal a una comèdia molt divertida “Si Jo Fòra Rica” i a un clàssic de Henrik Ibsen “Casa de Muñecas”. Fins a tres exposicions de diferents temàtiques podrem contemplar en els pròxims dos mesos, en primer lloc, el Col·lectiu alCubo realitzarà la instal·lació de “Encorsetadxs”; li seguirà l'exposició d'imatges “Lituània Inèdita”; i, finalment, la fotògrafa local Pili Soler ens desvetlarà “Racons del Nostre Poble”. Una nova edició de “Vesprades de Llibres”, que tractarà el tema de la fam, i la presentació de l'obra d'una jove escriptora són algunes de les nostres apostes literàries.

La música té una cita fixa amb V Segles. El mestre Roncero ha preparat dos concerts “Looking Back” i “Música, Càmera… Acció”. Una trobada de diferents corals i un concert de solistes de la Banda Simfònica de la UME completen l'oferta musical. Un esdeveniment destacat és la celebració del 85 aniversari de la proclamació de la II República, per al que hem preparat diverses activitats. Cinema per a tots els públics: d'estrena, familiar, clàssic, “l'altre cinema” i un innovador cicle de cinema musical durant els mesos de març i abril.

Vos esperem en el Centre Sociocultural, la EPA, la Casa de la Joventut, en els nostres carrers i places… per a seguir fent de la cultura una dels principals senyals d'identitat de l'Eliana.